Մասիմո Օդդո

**Մասիմո Օդդո** (, ), իտալացի ֆուտբոլիստ (պաշտպան), ֆուտբոլային մարզիչ։

## Կարիերա
### Ակումբային
Մեծ ֆուտբոլում իր նորամուտը նշել է 1992 թվականին քիչ հայտնի «Ռենատո Կուրի» թիմում։ Մեկ տարի անց տեղափոխվել է «Միլան», բայց երկու մրցաշրջաններում ոչ մի հանդիպում չի անցկացրել այնտեղ։

Դրանից հետո երեք մրցաշրջան խաղացել է С1 սերիայում, այնպիսի թիմերում, ինչպիսիք են «Ֆիորենցուոլան», «Մոնցան», «Լեկկոն» և «Պրատոն»։

1998 թվականին կրկին հայտնվել է «Մոնցայում», այս անգամ հանդես գալով B Սերիայում. միայն այդտեղ է նա սկսել քիչ թե շատ հաճախ հայտնվել խաղադաշտում։ Սակայն այս մրցաշրջանից հետո էլ Օդդոն լքել է թիմը։ 1999 թվականին արդեն «Նապոլիում» էր։ Այնտեղ նա մրցաշրջանի ընթացքում 45 հանդիպում է անցկացրել Իտալիայի առաջնությունում և Գավաթում՝ խփելով 1 գոլ, իսկ մեկ այլ մրցաշրջանից հետո տեղափոխվել է Վերոնա։

«Վերոնայի» կազմում Օդդոն նորամուտը նշել է Ա Սերիայում։ Երկու մրցաշրջաններում նա 64 խաղ է անցկացրել առաջնությունում և 4 խաղ Իտալիայի Գավաթում՝ խփելով 11 գնդակ։ 2002 թվականին նրան կանչել են «Լացիո», որտեղ նա անցկացրել է հինգ մրցաշրջան։

2007 թվականի հունվարին ընդգրկվել է «Միլանի» կազմում։ Հիմնական կազմից դուրս մղեց Կաֆուին։ Սակայն 2008 թվականի ամռանը ինքն էլ լքել է ակումբը՝ տեղափոխվելով Մյունխենի «Բավարիա»։ 2009 թվականին վերադարձել է «Միլան»։

2011 թվականի օգոստոսի 31-ին մեկ տարվա վարձավճարով տեղափոխվել է «Լեչչե»։

2012 թվականի հունիսի 7-ին Օդդոն հայտարարել է ֆուտբոլիստի կարիերան ավարտելու և ապագայում մարզական տնօրեն դառնալու մտադրության մասին։

### Միջազգային
Լինելով իտալական «Լացիոյի» ֆուտբոլիստ՝ հրավիրվել է Իտալիայի հավաքական, նորամուտը կայացել է 26 տարեկանում։ 2006 թվականին Իտալիայի հավաքականի կազմում դարձել է աշխարհի չեմպիոն։

### Մարզչական
2015 թվականի մայիսին Օդդոն դարձել է «Պեսկարայի» նոր գլխավոր մարզիչը, որտեղ նախկինում աշխատել է երիտասարդական կազմի հետ։ Օգնել է «Պեսկարային»  վերադառնալ Սերիա Ա։

2017 թվականի նոյեմբերի 21-ին նշանակվել է «Ուդինեզեի» գլխավոր մարզիչ։ Պայմանագիրը կնքվել է «1+1» սխեմայով։ 2018 թվականի ապրիլի 24-ին աշխատանքից ազատվել է «Կրոտոնեի» դեմ Իտալիայի առաջնության 34-րդ տուրի տնային խաղում «Ուդինեզեի» կրած պարտությունից (1:2) 2 օր անց։

2018 թվականի հոկտեմբերին Օդդոն նշանակվել է «Կրոտոնեի» գլխավոր մարզիչ, որը հանդես էր գալիս Սերիա Բ-ում։ Նրա գլխավորությամբ թիմը 8 հանդիպում է անցկացրել, որոնցում ոչ մի հաղթանակ չի տարել։ Դեկտեմբերի 28-ին Օդդոն հրաժարական է տվել։

2023 թվականի փետրվարի 14-ին գլխավորել է Սերիա Բ-ում հանդես եկող ՍՊԱԼ-ը՝ Դանիելե Դե Ռոսսիի պաշտոնանկությունից հետո։ Օդդոյի գալու պահին թիմը գտնվում էր դուրս մնալու եզրին՝ առաջնության վերջին երեք խաղերում զիջելով և մրցաշարային աղյուսակում զբաղեցնելով 18-րդ հորիզոնականը։ Մասնագետի պայմանագիրը Ֆերարայի թիմի հետ նախատեսվել է մինչև 2022/23 մրցաշրջանի ավարտը՝ ակումբի կողմից երկրորդ դիվիզիոնում տեղն ապահովելու պահպանելու դեպքում ևս մեկ տարով ավտոմատ երկարաձգելու հնարավորությամբ։ Մրցաշրջանի արդյունքներով ակումբը զբաղեցրել է մրցաշարային աղյուսակի 19-րդ հորիզոնականը և անցել երրորդ ուժեղագույն դիվիզիոն, ինչը հանգեցրել է Օդդոյի հեռացմանը գլխավոր մարզչի պաշտոնից։

## Ձեռքբերումներ
;  Լացիո
* Իտալիայի գավաթակիր - 2004

;  Միլան
* Իտալիայի չեմպիոն - 2011
* Չեմպիոնների լիգայի հաղթող - 2007
* Եվրոպայի սուպերգավաթակիր - 2007
* Աշխարհի ակումբային առաջնության հաղթող - 2007

;  Իտալիայի հավաքական
* Աշխարհի չեմպիոն - 2006

## Ծանոթագրություններ

Կատեգորիա:Անձինք սիցիլիական սերմամբ
Կատեգորիա:Բավարիա Մյունխենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Իտալացի ֆուտբոլային մարզիչներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լացիոյի ֆուտբոլիստներ
Կատեգորիա:Լեչեի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Նապոլիի ֆուտբոլիստներ
Կատեգորիա:Պրատոյի ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլի աշխարհի չեմպիոններ